《寄邵文明大尹》
明代·贺钦

乡书曾得共推贤，金榜题名子更先。大尹有才还解组，琐闱无补早归田。

利名风浪都无与，泉石膏肓两不偏。同在故园不相见，闾山辽水思悽然。

作者简介：（1437—1510）明辽东义州卫人，字克恭，号医闾。本籍定海，以戍乃居义州。少好学，成化二年进士。授户科给事中，因亢旱，上章极谏，寻告病归。读《近思录》有悟，乃师事陈献章，不复出仕。有《医闾集》。